Diari Oficial de la Generalitat Valenciana


Sumari del DOGV 7672, del 04-12-2015 (2015/9709)

RESOLUCIÓ de 20 de novembre de 2015, de la Universitat d'Alacant, per la qual es convoquen concursos d'accés a places de cossos de funcionaris docents universitaris.
---------------------------------------------------------------------------------------------------------------------------------------------------------------------

### Dades del document

Número de DOGV
:   7672

Data del DOGV
:   04-12-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/9709


Data del document
:   20-11-2015

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 20 de novembre de 2015, de la Universitat d'Alacant, per la qual es convoquen concursos d'accés a places de cossos de funcionaris docents universitaris. [2015/9709]  
Segons el que establix l'article 141 de l'Estatut de la Universitat d'Alacant i en la base 3 de la normativa de la Universitat d'Alacant per a la regulació dels concursos d'accés als cossos docents universitaris, este Rectorat, de conformitat amb la disposició final segona del Reial Decret 10/2015, d'11 de setembre (BOE 12), i obtinguda la corresponent autorització de la Conselleria d'Educació, Investigació, Cultura i Esport, ha resolt convocar a concurs d'accés les places que es relacionen en l'annex I de la present resolució, dotades en l'estat de gastos dels pressupostos de la Universitat d'Alacant, d'acord amb les bases següents:  
  
1. Règim jurídic  
Aquest concurs d'accés es regirà per les bases d'aquesta convocatòria, per l'establit en la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; el Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris; l'Estatut de la Universitat d'Alacant, aprovat pel Decret 25/2012, de 3 de febrer, del Consell (DOCV 09.02.2012); l'Acord de Consell de Govern de 27 de febrer de 2009, pel qual s'aprova la normativa de la Universitat d'Alacant per a la regulació dels concursos d'accés als cossos docents universitaris; i altra normativa de general aplicació.  
  
De conformitat amb el que preveu l'Acord de Consell de Govern de la Universitat d'Alacant, de 17 de desembre de 2013, pel que s'aprova el II Pla d'Igualtat d'Oportunitats entre Dones i Hòmens de la Universitat d'Alacant, es fa constar que:  
- Existix infrarepresentació de les dones en la categoria de catedràtic d'universitat en les àrees d'Enginyeria Química, Teoria de la Literatura i Literatura Comparada, Filologia Anglesa, Física Aplicada i Fonaments de l'Anàlisi Econòmica.  
- Existix infrarepresentació dels homes en la categoria de catedràtic d'universitat en l'àrea de Dret Financer i Tributari.  
- No existix infrarepresentació de cap dels gèneres en les categories convocades en la resta de les àrees.  
  
2. Requisits de les candidates o candidats  
Per a ser admeses o admesos a aquest concurs d'accés s'hauran de reunir els següents requisits, el compliment dels quals ha d'estar referit a la data d'expiració del termini fixat per a la presentació de sol·licituds i mantenir-se fins al moment de la presa de possessió:  
2.1. Requisits generals:  
2.1.1. Els arreplegats en l'article 56 del Reial Decret Legislatiu 5/2015, de 30 d'octubre, pel que s'aprova el Text Refós de la Llei de l'Estatut Bàsic de l'Empleat Públic:  
a) Nacionalitat. Tindre la nacionalitat espanyola, sense perjuí del que disposa l'article 57 del citat Reial Decret  
b) Posseir la capacitat funcional per a l'exercici de les tasques.  
c) Tindre complits setze anys d'edat i no excedir l'edat màxima de jubilació forçosa.  
d) No haver sigut separada o separat, per mitjà d'expedient disciplinari, del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en el que s'haguera produït la separació o inhabilitació. En el cas de ser nacional d'un altre estat, no trobar-se inhabilitat o en situació equivalent ni haver sigut sotmesa o sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.  
L'exercici de les places convocades quedarà sotmés a la Llei 53/1984, de 26 de desembre, i a les normes de desplegament, en matèria d'incompatibilitats.  
2.1.2. Les o els aspirants que no siguen de nacionalitat espanyola hauran d'acreditar un coneixement adequat de qualsevol de les llengües oficials de la Comunitat Valenciana per al desenrotllament de les seues funcions.  
2.1.3. Les o els aspirants que sol·liciten plaça en què s'establisca un perfil lingüístic, hauran d'acreditar el nivell del mateix establit per a cada plaça.  
2.1.4. Abonar les taxes corresponents en concepte de drets d'examen.  
2.2. Requisit específic:  
2.2.1. Estar en possessió de l'acreditació per al cos de catedràtic d'universitat, d'acord amb el que establix el Reial Decret 1312/2007, de 5 d'octubre, pel que s'establix l'acreditació nacional per a l'accés als cossos docents universitaris.  
2.2.2. Pertànyer al cos de professors titulars d'universitat o a l'escala d'investigadors científics d'organismes públics d'investigació. En ambdós casos amb una antiguitat de, almenys, dos anys de servici actiu en el lloc.  
  
3. Sol·licituds  
3.1. Les persones que desitgen prendre part en els concursos presentaran, per cada plaça sol·licitada, la corresponent instància segellada en el termini de 20 dies hàbils a comptar de l'endemà de publicar-se aquesta convocatòria en el Boletín Oficial del Estado, en l'oficina principal del Registre General de la Universitat o en les oficines auxiliars, situades en les secretaries de centre i en la seu d'Alacant, o bé, per qualsevol dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds que es presenten a través de les oficines de correus hauran d'enviar-se en sobre obert perquè el personal de Correus puga estampar en cadascuna d'elles el segell de dates abans de la seua certificació, i dirigir-se al Campus de Sant Vicent del Raspeig, apartat 99, 03037 Alacant.  
En cap cas s'admetrà la presentació de sol·licituds a través del registre electrònic de la Universitat d'Alacant.  
Aquesta sol·licitud, que s'ajustarà al model que s'acompanya en l'annex II d'aquesta convocatòria, degudament emplenada, anirà acompanyada dels següents documents:  
a) Fotocòpia del document nacional d'identitat o, en cas de persones estrangeres, del document que acredite la seua identitat, nacionalitat i data de naixement.  
b) Fotocòpia del document justificatiu de l'acreditació, d'acord amb el que establix la base 2.2.1  
c) Full de servicis o document que acredite el compliment del requisit establit en la base 2.2.2.  
d) Per a l'acreditació del requisit arreplegat en la base 2.1.2, haurà d'aportar fotocòpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. En defecte d'això, l'acreditació d'aquest coneixement es determinarà per la comissió en el desenvolupament de la prova contemplada en la base 8.3.  
e) Els qui sol·liciten plaça en què en el detall de la seua activitat es reculla perfil lingüístic, hauran d'aportar fotocòpia del document que acredite el nivell de coneixement de la llengua corresponent.  
Per a places en les quals s'establisca l'ensenyança en llengua valenciana, s'aportara fotocòpia del certificat de capacitació docent en valencià de la Conselleria d'Educació; certificat de nivell C-1, nivell mitjà o el seu equivalent homologat dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de grau mitjà de la Junta Qualificadora de Coneixements de Valencià o document equivalent expedit per la Generalitat de Catalunya o pel Govern de les Illes Balears.  
Per a places en les quals s'establisca l'ensenyança en una determinada llengua estrangera, hauran d'aportar fotocòpia del document que acredite el nivell d'aquesta establit per a cada plaça, segons la taula d'equivalències de la Universitat d'Alacant que es pot consultar en la pàgina web del Servei de Selecció i Formació en la següent direcció: http://ssyf.ua.es/va/accesopdi/funcionaris/convocatories-professorat-funcionari.html.  
f) Resguard que justifique el pagament de 24,82 euros en concepte de drets d'examen, que s'ingressaran, en efectiu o mitjançant transferència bancària, en el Banco SabadellCAM en el compte núm. ES39 5290-8873-72-7880888221, juntament amb el nom i els cognoms, caldrà indicar-hi el nombre del concurs i de la plaça.  
  
4. Protecció de dades personals  
Les dades de caràcter personal aportats per les persones aspirants quedaran inclosos en el fitxer automatitzat de Personal d'esta Universitat, que es compromet a no fer un ús diferent d'aquell per al qual han sigut sol·licitats, segons la resolució de la Universitat d'Alacant, de 17 de desembre de 2002, per la que es regulen els fitxers automatitzats de dades de caràcter personal (DOGV 15.01.2003).  
La Universitat d'Alacant informa, així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei Orgànica 15/1999, de 13 de desembre, de Protecció de Dades de Caràcter Personal; que han de ser exercits, per escrit, davant del gerent d'esta Universitat.  
  
5. Informació i notificacions del procediment  
5.1. D'acord amb el que preveu l'article 59.6.b) de la Llei 30/1992, de 26 novembre, modificada per la Llei 4/1999, les publicacions detallades en les bases següents així com la informació d'altres actes que d'ella es deriven que requerisquen publicació, inclosos els recursos en via administrativa, substituiran la notificació personal a les persones interessades i produiran els mateixos efectes.  
5.2. En el cas d'haver-se de fer alguna notificació personal a l'interessada o interessat a la seua adreça postal, es considerarà com vàlida la indicada en la seua instància, de manera que si en el desenvolupament del procediment s'hi produeix cap canvi en la mateixa, serà la seua responsabilitat comunicar-ho.  
5.3. La informació referent a aquesta convocatòria pot consultar-se en la pàgina web de la Universitat d'Alacant, a través de la següent adreça: http://ssyf.ua.es/va/accesopdi/funcionaris/convocatories-professorat-funcionari.html.  
  
6. Relació d'aspirants admesos i exclosos  
6.1. Finalitzat el termini de presentació de sol·licituds, el rector de la Universitat d'Alacant dictarà resolució que es publicarà en el tauler d'anuncis de l'edifici de Rectorat i en la pàgina web del Servei de Selecció i Formació, en la qual constarà la relació provisional d'aspirants admesos i exclosos, indicant-se en aquest cas les causes d'exclusió.  
  
Contra aquesta resolució les o els intere­ssats podran presentar reclamació o esmena en el termini de 10 dies hàbils, a contar des de l'endemà de la seua publicació.  
6.2. Finalitzat aquest termini, es publicarà en els mateixos llocs resolució en la qual, a més de declarar aprovada la relació definitiva de persones admeses i excloses, s'arreplegarà el lloc, data i hora de celebració de l'acte de presentació referit en la base 8.  
Contra aquesta resolució, que posa fi a la via administrativa, es podrà interposar recurs de reposició en el termini d'un mes o, directament, recurs contenciós-administratiu en el termini de dos mesos, a contar des de l'endemà al de la publicació de la citada resolució, conforme a l'article 46 de la Llei 29/1998, de 13 de juliol, reguladora de la jurisdicció contenciós administrativa.  
6.3. Les o els candidats que resulten exclosos en la relació definitiva podran sol·licitar el reintegrament de les taxes per drets d'examen, mitjançant instància dirigida al Vicerectorat de Planificació Econòmica de la Universitat d'Alacant, en la qual es farà constar, entre altres dades, els de tipus bancari on es farà efectiva la transfe­rència.  
  
7. Comissions del concurs d'accés  
7.1. La composició de la comissió jutjadora corresponent a cada concurs, nomenada per Resolució de la Universitat d'Alacant de 20 de novembre de 2015, figura en l'annex IV d'aquesta convocatòria.  
  
7.2. Els currículums dels membres titulars es publicaran en la pàgina web del Servei de Selecció i Formació.  
7.3. Les comissions jutjadores hauran de constituir-se en el termini màxim de 3 mesos a contar des de l'endemà al de la publicació de la convocatòria del concurs d'accés i hauran d'ajustar-se en el seu funcionament a l'establit en la base 6 i següents de la Normativa de desenvolupament d'aquesta Universitat.  
  
8. Desenvolupament del concurs  
8.1. Acte de constitució. En aquest acte la comissió fixarà els criteris específics de valoració, que haurien d'ajustar-se als criteris bàsics establits en l'article 142.2 de l'Estatut de la Universitat d'Alacant i als criteris generals recollits en la base 7 de la Normativa de desenvolupament d'aquesta universitat. Es publicaran en els locals on es celebre la sessió i en el tauler d'anuncis de l'edifici de Rectorat, amb antelació a l'acte de presentació.  
8.2. Presentació. En l'acte de presentació, que serà públic, les o els concursants entregaran a la presidenta o president de la comissió el seu historial acadèmic, docent i investigador per quintuplicat, juntament amb un exemplar de les publicacions i documents acreditatius dels mèrits adduïts i, també per quintuplicat, el projecte docent i investigador. El curriculum vitae haurà d'ajustar-se al model que figura en l'annex III de la present convocatòria.  
En aquest mateix acte, la comissió establirà:  
a) l'ordre d'actuació de les i dels aspirants en les proves mitjançant sorteig públic;  
b) el calendari de les proves, que tindrà lloc en el termini màxim de 15 dies naturals a contar des de l'endemà al de l'acte de presentació.  
  
c) el termini fixat perquè qualsevol concursant puga examinar la documentació lliurada per la resta de concursants.  
Després de l'acte de presentació, la comissió farà pública en els locals on se celebre la sessió i en el tauler d'anuncis de l'edifici de Rectorat una resolució amb els acords adoptats en aquesta sessió.  
8.3. Prova.  
Totes les proves es realitzaran en sessió pública i tindran caràcter obligatori.  
Quan la plaça convocada tinga un perfil lingüístic, el desenvolupament de la prova podrà realitzar-se conforme al mateix.  
a) Els concursos d'accés a places de catedràtic d'universitat constaran d'una prova dividida en dues parts. La primera comprendrà l'exposició oral dels seus mèrits i historial acadèmic, docent i investigador, així com de les directrius fonamentals del seu projecte docent. La segona part consistirà en l'exposició oral d'un projecte d'investigació. Per al desenvolupament de cadascuna de les parts les o els candidats disposaran d'un temps màxim de seixanta minuts. Seguidament, la comissió podrà realitzar preguntes, sol·licitar aclariments i debatre amb la o el concursant tots aquells aspectes que estime rellevants durant un temps màxim de dues hores.  
Finalitzada la prova, la comissió o cadascun dels seus integrants, emetrà una valoració raonada sobre cada concursant, ajustada a cadascun dels criteris generals i específics de valoració prèviament establits, en la qual es valorarà l'historial acadèmic, docent i investigador, el projecte docent i investigador, així com les capacitats per a l'exposició i debat davant la comissió demostrades en la prova. A la vista dels informes, la comissió efectuarà una proposta motivada de provisió, que haurà de ser aprovada per, almenys, tres vots a favor.  
  
  
9. Proposta de provisió i reclamacions  
9.1. La comissió elevarà al rector, motivadament i amb caràcter vinculant, la proposta de provisió de la plaça, que haurà d'incloure l'avaluació de cada concursant desglossada per cadascun dels aspectes avaluats. Aquesta proposta es publicarà en el tauler d'anuncis de l'edifici de Rectorat i en la pàgina web del Servei de Selecció i Formació.  
  
9.2. El procés podrà concloure amb la proposta de la comissió de no proveir la plaça convocada.  
9.3. El temps transcorregut entre la publicació de la convocatòria de concurs d'accés i la resolució del mateix no podrà excedir de sis mesos.  
  
9.4. Contra les propostes de les comissions dels concursos d'accés es podrà presentar reclamació davant el rector en el termini màxim de 10 dies hàbils, a contar des de l'endemà a la seua publicació en el tauler d'anuncis de l'edifici de Rectorat.  
9.5. Les i els candidats proposats per a cada plaça, en el termini màxim de 10 dies hàbils a contar des de l'endemà de la publicació de la proposta de provisió, hauran d'acreditar el compliment dels requisits establits en la convocatòria mitjançant la presentació de la següent documentació:  
a) Fotocopia compulsada del document nacional d'identitat o document equivalent.  
b) Declaració jurada de no haver estat separada o separat de l'administració de l'Estat, institucional o local, ni de les administracions de les comunidades autònomes, en virtut d'expedient disciplinari, i no trobar-se en situació d'inhabilitació per a l'exercici de la funció pública. Les o els aspirants que no posseïsquen la nacionalitat espanyola hauran de presentar declaració jurada o promesa de no estar sotmeses o sotmesos a sanció disciplinària o condemna penal que impedisca en el seu estat l'accés a la funció pública.  
  
10. Nomenament i presa de possessió  
10.1. Una vegada realitzat el tràmit anterior, el Rector efectuarà el nomenament de la persona o persones proposades, que serà publicat en el Boletín Oficial del Estado i en el Diari Oficial de la Comunitat Valenciana i comunicat als registres oportuns i a la Secretaria General del Consell de Coordinació Universitària, especificant la denominació de la plaça, cos i Àrea de coneixement.  
10.2. Presa de possessió. En el termini màxim 20 dies, a comptar des de l'endemà de la publicació del nomenament en el BOE, la o el candidat proposat haurà de prendre possessió.  
  
11. Norma final  
Contra la convocatòria, les seues bases i tots els actes administratius que se'n deriven d'aquesta, que esgoten la via administrativa, pot interposar-se recurs contenciós administratiu davant del jutjat contenciós administratiu dels d'Alacant que resulte competent en el termini de dos mesos comptadors a partir de l'endemà de la seua publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, reguladora de la jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir del dia següent al de la publicació de la present, davant del Rector, de conformitat amb el que disposa l'article 116 de la Llei 30/1992, redactat conforme a la Llei 4/1999.  
  
Alacant, 20 de novembre de 2015.- El rector, p. d. (R 09.06.2012), el vicerector d'Ordenació Acadèmica i Professorat: José Vicente Cabezuelo Pliego.  
  
  
  
ANNEX I  
  
Concurs nombre: CA203  
Nombre de places: una  
Cos a què pertany la plaça: catedràtic d'universitat (DF00023)  
Àrea de coneixement: Dret Financer i Tributari  
Departament: Disciplines Econòmiques i Financeres  
Activitat docent: la corresponent a l'àrea de Dret Financer i Tributari  
Perfil investigador: imposició sobre societats  
  
Concurs nombre: CA204  
Nombre de places: una  
Cos a què pertany la plaça: catedràtic d'universitat (DF00651)  
Àrea de coneixement: Química Inorgànica  
Departament: Química Inorgànica  
Activitat docent: la corresponent a l'àrea de Química Inorgànica  
Perfil investigador: química inorgànica  
  
Concurs nombre: CA205  
Nombre de places: una  
Cos a què pertany la plaça: catedràtic d'universitat (DF00679)  
Àrea de coneixement: Estratigrafia  
Departament: Ciències de la Terra i del Medi Ambient  
Activitat docent: la corresponent a l'àrea de Estratigrafia  
Perfil investigador: estratigrafia i sedimentologia de les conques neògenes bètiques  
  
Concurs nombre: CA206  
Nombre de places: una  
Cos a què pertany la plaça: catedràtic d'universitat (DF02539)  
Àrea de coneixement: Enginyeria Química  
Departament: Enginyeria Química  
Activitat docent: la corresponent a l'àrea d'Enginyeria Química  
Perfil investigador: processat i caracterització de nanocompostos polimèrics multifuncionals  
  
Concurs nombre: CA207  
Nombre de places: una  
Cos a què pertany la plaça: catedràtic d'universitat (DF02735)  
Àrea de coneixement: Teoria de la Literatura i Literatura Comparada  
Departament: Filologia Espanyola, Lingüística General i Teoria de la Literatura  
Activitat docent: la corresponent a l'àrea de Teoria de la Literatura i Literatura Comparada  
Perfil investigador: teoria de la literatura i literatura comparada de l'Edat Mitjana i de l'Edat Renaixentista  
  
Concurs nombre: CA208  
Nombre de places: una  
Cos a què pertany la plaça: catedràtic d'universitat (DF02736)  
Àrea de coneixement: Filologia Anglesa  
Departament: Filologia Anglesa  
Activitat docent: la corresponent a l'àrea de Filologia Anglesa  
Perfil investigador: lexicografia i Traducció especialitzada de l'anglès de l'economia, el comerç i les finances  
  
Concurs nombre: CA209  
Nombre de places: una  
Cos a què pertany la plaça: catedràtic d'universitat (DF02737)  
Àrea de coneixement: Dret del Treball i de la Seguretat Social  
Departament: Dret del Treball i de la Seguretat Social  
Activitat docent: la corresponent a l'àrea de Dret del Treball i de la Seguretat Social  
  
Concurs nombre: CA210  
Nombre de places: una  
Cos a què pertany la plaça: catedràtic d'universitat (DF02738)  
Àrea de coneixement: Física Aplicada  
Departament: Física, Enginyeria de Sistemes i Teoria del Senyal  
Activitat docent: la corresponent a l'àrea de Física Aplicada  
Perfil investigador: investigació en moduladors espacials de llum de cristall líquid, òptica difractiu i materials de registre hologràfic  
  
Concurs nombre: CA211  
Nombre de places: una  
Cos a què pertany la plaça: catedràtic d'universitat (DF02739)  
Àrea de coneixement: Biologia Cel·lular  
Departament: Fisiologia, Genètica i Microbiologia  
Activitat docent: la corresponent a l'àrea de Biologia Cel·lular  
Perfil investigador: neurobiologia del sistema visual  
  
Concurs nombre: CA212  
Nombre de places: una  
Cos a què pertany la plaça: catedràtic d'universitat (DF02740)  
Àrea de coneixement: Fonaments de l'Anàlisi Econòmica  
Departament: Mètodes Quantitatius i Teoria Econòmica  
Activitat docent: la corresponent a l'àrea de Fonaments de l'Anàlisi Econòmica  
Perfil investigador: elecció social i economia matemàtica.  
Requisit lingüístic: coneixement de valencià a nivell C1  
  
  
ANNEX IV  
  
Núm. de la plaça: DF00023  
Categoria de la plaça: catedràtic d'universitat  
Àrea de coneixement: Dret Financer i Tributari  
  
Comissió titular  
Presidenta M.ª Teresa Soler Roch, catedràtica d'universitat de la Universitat d'Alacant  
Secretària Amparo Navarro Faure, catedràtica d'universitat de la Universitat d'Alacant  
Vocal Francisco Escribano López, catedràtic d'universitat de la Universitat de Sevilla  
Vocal Antonia Agulló Agüero, catedràtica d'universitat de la Universitat Pompeu Fabra  
Vocal Manuela Fernández Junquera, catedràtica d'universitat de la Universitat d'Oviedo  
Comissió suplent  
President Juan Martín Queralt, catedràtic d'universitat de la Universitat de València  
Secretari Juan Arrieta Martínez de Pisón, catedràtic d'universitat de la Universitat Autónoma de Madrid  
Vocal Eva Aliaga Agulló, catedràtica d'universitat de la Universitat Miguel Hernández  
Vocal Ana Pita Grandal, catedràtica d'universitat de la Universitat de Vigo  
Vocal Germán Orón Moratal, catedràtic d'universitat de la Universitat de Jaume I  
  
  
  
  
Núm. de la plaça: DF00651  
Categoria de la plaça: catedràtic d'universitat  
Àrea de coneixement: Química Inorgànica  
  
Comissió titular  
President Pascual Román Polo, catedràtic d'universitat de la Universitat del País Basc  
Secretària Mercedes Pastor Blas, catedràtica d'universitat de la Universitat d'Alacant  
Vocal Adela Muñoz Páez, catedràtica d'universitat de la Universitat de Sevilla  
Vocal María Vallet Regí, catedràtica d'universitat de la Universitat Complutense  
Vocal Carmen Claver Cabrera, catedràtica d'universitat de la Universitat Rovira i Virgili  
Comissió suplent  
President Antonio Sepúlveda Escribano, catedràtic d'universitat de la Universitat d'Alacant  
Secretària M.ª Carmen Román Martínez, catedràtica d'universitat de la Universitat d'Alacant  
Vocal Emilio Morán Miguélez, catedràtic d'universitat de la Universitat Complutense  
Vocal Alfonso Caballero Martínez, catedràtic d'universitat de la Universitat de Sevilla  
Vocal Antonio Guerrero Ruiz, catedràtic d'universitat de la UNED  
  
  
  
Núm. de la plaça: DF00679  
Categoria de la plaça: catedràtic d'universitat  
Àrea de coneixement: Estratigrafia  
  
Comissió titular  
Presidenta M.ª Belén Rubio Armesto, catedràtica d'universitat de la Universitat de Vigo  
Secretari César Viseras Alarcón, catedràtic d'universitat de la Universitat de Granada  
Vocal Pedro A. Ruiz Ortiz, catedràtic d'universitat de la Universitat de Jaén  
Vocal Ana M.ª Alonso Zarza, catedràtica d'universitat de la Universitat Complutense  
Vocal Victoriano Pujalte Navarro, catedràtic d'universitat de la Universitat del País Basc  
Comissió suplent  
Presidenta Soledad García Gil, catedràtica d'universitat de la Universitat de Vigo  
Secretari Marcos Aurell Cardona, catedràtic d'universitat de la Universitat de Saragossa  
Vocal M.ª Luisa Calvache Quesada, catedràtica d'universitat de la Universitat de Granada  
Vocal Javier Martín Chivelet, catedràtic d'universitat de la Universitat Complutense  
Vocal Juan R. Colmenero Navarro, catedràtic d'universitat de la Universitat de Salamanca  
  
  
  
  
Núm. de la plaça: DF02539  
Categoria de la plaça: catedràtic d'universitat  
Àrea de coneixement: Enginyeria Química  
  
Comissió titular  
President Vicente Gomis Yagües, catedràtic d'universitat de la Universitat d'Alacant  
Secretària Amparo Gómez Siurana, catedràtica d'universitat de la Universitat d'Alacant  
Vocal Susana Simall Florindo, catedràtica d'universitat de la Universitat de les Ïlles Balears  
Vocal Antoni Vicent Orchillés Balbastre, catedràtic d'universitat de la Universitat de València  
Vocal Carmen Roselló Matas, catedràtica d'universitat de la Universitat de les Ïlles Balears  
Comissió suplent  
President Ignacio Martín Gullón, catedràtic d'universitat de la Universitat d'Alacant  
Secretària Ángela García Cortés, catedràtica d'universitat de la Universitat d'Alacant  
Vocal José L. Gómez Carrasco, catedràtic d'universitat de la Universitat de Múrcia  
Vocal Juan B. Montón Castellano, catedràtic d'universitat de la Universitat de València  
Vocal Ana M.ª Soto Campos, catedràtica d'universitat de la Universitat de Santiago de Compostela  
  
  
  
  
Núm. de la plaça: DF02735  
Categoria de la plaça: catedràtic d'universitat  
Àrea de coneixement: Teoria de la Literatura i Literatura Comparada  
  
Comissió titular  
President Francisco Chico Rico, catedràtic d'universitat de la Universitat d'Alacant  
Secretària M.ª José Vega Ramos, catedràtica d'universitat de la Universitat Autònoma de Barcelona  
Vocal David Pujante Sánchez, catedràtic d'universitat de la Universitat de Valladolid  
Vocal Luis Beltrán Almería, catedràtic d'universitat de la Universitat de Saragossa  
Vocal Alfonso Martín Jiménez, catedràtic d'universitat de la Universitat de Valladolid  
Comissió suplent  
President Pedro Aullón de Haro, catedràtic d'universitat de la Universitat d'Alacant  
Secretària M.ª Ángeles Hermosilla Álvarez, catedràtica d'universitat de la Universitat de Córdoba  
Vocal Tomás Albaladejo Mayordomo, catedràtic d'universitat de la Universitat Autìnoma de Madrid  
Vocal Antonio Chicharro Chamorro, catedràtic d'universitat de la Universitat de Granada  
Vocal José E. Martínez Fernández, catedràtic d'universitat de la Universitat de Lleó  
  
  
  
  
Núm. de la plaça: DF02736  
Categoria de la plaça: catedràtic d'universitat  
Àrea de coneixement: Filologia Anglesa  
  
Comissió titular  
President José A. Álvarez Amorós, catedràtic d'universitat de la Universitat d'Alacant  
Secretària Silvia Caporale Bizzini, catedràtica d'universitat de la Universitat d'Alacant  
Vocal Luis Iglesias Rábade, catedràtic d'universitat de la Universitat de Santiago de Compostela  
Vocal Rosa Manchón Ruiz, catedràtica d'universitat de la Universitat de Múrcia  
Vocal Eva Alcón Soler, catedràtica d'universitat de la Universitat Jaume I  
Comissió suplent  
President Félix Rodríguez González, catedràtic d'universitat de la Universitat d'Alacant  
Secretària M.ª Jesús Lorenzo Modia, catedràtica d'universitat de la Universitat de A Coruña  
Vocal Pedro A. Fuertes Olivera, catedràtic d'universitat de la Universitat de Valladolid  
Vocal Gloria Corpas Pastor, catedràtica d'universitat de la Universitat de Màlaga  
Vocal Román Álvarez Rodríguez, catedràtic d'universitat de la Universitat de Salamanca  
  
  
  
  
Núm. de la plaça: DF02737  
Categoria de la plaça: catedràtic d'universitat  
Àrea de coneixement: Dret del Treball i de la Seguretat Social  
  
Comissió titular  
President Tomás Sala Franco, catedràtic d'universitat de la Universitat de València  
Secretari Ángel Blasco Pellicer, catedràtic d'universitat de la Universitat de València  
Vocal Ignacio García-Perrote Escartín, catedràtic d'universitat de la UNED  
Vocal Ignacio García Ninet, catedràtic d'universitat de la Universitat de Barcelona  
Vocal Aránzazu de Vicente Palacio, catedràtica d'universitat de la Universitat Jaume I  
Comissió suplent  
President José M.ª Goerlich Peset, catedràtic d'universitat de la Universitat de València  
Secretària Amparo Ballester Pastor, catedràtica d'universitat de la Universitat de València  
Vocal José L. Monereo Pérez, catedràtic d'universitat de la Universitat de Granada  
Vocal Carmen Agut García, catedràtica d'universitat de la Universitat Jaume I  
Vocal Francisco Alemán Páez, catedràtic d'universitat de la Universitat de Córdoba  
  
  
  
  
Núm. de la plaça: DF02738  
Categoria de la plaça: catedràtic d'universitat  
Àrea de coneixement: Física Aplicada  
  
Comissió titular  
President Augusto Beléndez Vázquez, catedràtic d'universitat de la Universitat d'Alacant  
Secretària M.ª Inmaculada Pascual Villalobos, catedràtica d'universitat de la Universitat d'Alacant  
Vocal Jesús Lancis Sáez, catedràtic d'universitat de la Universitat Jaume I  
Vocal Ignacio Moreno Soriano, catedràtic d'universitat de la Universitat Miguel Hernández  
Vocal Blanca Hernando Grande, catedràtica d'universitat de la Universitat de Oviedo  
Comissió suplent  
President Cristian Neipp López, catedràtic d'universitat de la Universitat d'Alacant  
Secretària Ana Llopis Reyna, catedràtica d'universitat de la Universitat Politécnica de València  
Vocal M.ª Pilar Martínez Jiménez, catedràtica d'universitat de la Universitat de Córdoba  
Vocal M.ª Sagrario Millán García-Varela, catedràtica d'universitat de la Universitat Politècnica de Catalunya  
Vocal Arturo Serna Ballester, catedràtic d'universitat de la Universitat Miguel Hernández  
  
  
  
  
Núm. de la plaça: DF02739  
Categoria de la plaça: catedràtic d'universitat  
Àrea de coneixement: Biologia Cel·lular  
  
Comissió titular  
President José M. García Fernández, catedràtic d'universitat de la Universitat de Oviedo  
Secretària Juana Gallar Martínez, catedràtica d'universitat de la Universitat Miguel Hernández  
Vocal Isabel Fariñas Gómez, catedràtica d'universitat de la Universitat de València  
Vocal M.ª Celina Rodicio Rodicio, catedràtica d'universitat de la Universitat de Santiago de Compostela  
Vocal M.ª Jesús Manso Revilla, catedràtica d'universitat de la Universitat de A Coruña  
Comissió suplent  
President Victoriano Fco. Mulero Méndez, catedràtic d'universitat de la Universitat de Múrcia  
Secretària Alfonsa García Ayala, catedràtica d'universitat de la Universitat de Múrcia  
Vocal Joaquín Rueda Puente, catedràtic d'universitat de la Universitat Miguel Hernández  
Vocal Eduardo Fernández Jover, catedràtic d'universitat de la Universitat Miguel Hernández  
Vocal Ramón Anadón Álvarez, catedràtic d'universitat de la Universitat de Santiago de Compostela  
  
  
  
  
Núm. de la plaça: DF02740  
Categoria de la plaça: catedràtic d'universitat  
Àrea de coneixement: Fonaments de l'Anàlisi Econòmica  
  
Comissió titular  
Presidenta Arielle Beyaert Stevens, catedràtica d'universitat de la Universitat de Múrcia  
Secretari Ignacio Jiménez Raneda, catedràtic d'universitat de la Universitat d'Alacant  
Vocal José L. García Lapresta, catedràtic d'universitat de la Universitat de Valladolid  
Vocal M.ª Amparo Camarero Olivas, catedràtica d'universitat de la Universitat Jaume I  
Vocal Amparo M.ª Mármol Conde, catedràtica d'universitat de la Universitat de Sevilla  
Comissió suplent  
Presidenta Carmen Beviá Baeza, catedràtica d'universitat de la Universitat d'Alacant  
Secretari José Alcalde Pérez, catedràtic d'universitat de la Universitat d'Alacant  
Vocal Juan C. Candeal Haro, catedràtic d'universitat de la Universitat de Saragossa  
Vocal Gustavo Bergantiños Cid, catedràtic d'universitat de la Universitat de Vigo  
Vocal Aurora García Gallego, catedràtica d'universitat de la Universitat Jaume I